Mange samlere køber fortrykte album og sider, som fremstilles af forskellige producenter. Udvalget af fortrykte frimærkealbum går fra album der dækker hele verden, med kun pladser nok til almindelige typer af frimærker og et par mere, til landealbum med plads til alle kendte typer af frimærker fra ét land. Det sædvanlige format er at udskrive et sort-hvidt billede af frimærket i hver plads, reduceret i størrelse, så det rigtige frimærke dækker det, og tilføje en tynd ramme rundt om billedet af frimærket. Billedtekster spænder fra minimal omtale af [[perforation]] eller [[vandmærke]], op til et afsnit, der giver lidt baggrundsviden om frimærket. Albumsider er næsten altid en-sidede, to-sidede sider sparer plads, men kræver mellemlægsark for at forhindre frimærker at hænge fast i hinanden. Fortrykte frimærkealbum kommer i forskellige formater, hvor samleren kan montere et brugt frimærke med et [[frimærkehængsel]], klæbe en færdigskåren indstikslomme på siden i det individuelle frimærkes størrelse, eller den nemmeste type der kaldes et "hængselløst album", hvor fortryksalbummets sider allerede indeholder lommer at indsætte frimærker i.
Kultur